Diari Oficial de la Generalitat Valenciana


Sumari del DOGV 6170, del 22-12-2009 (2009/14890)

DECRET 232/2009, de 18 de desembre, del Consell, pel qual es modifica el Decret 247/1995, de 24 de juliol, del Consell, pel qual es van crear els Registres d'Activitats i de Béns i Drets Patrimonials d'Alts Càrrecs de la Generalitat.
-----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2009/12/18/232/dof/vci/html**

### Dades del document

Número de DOGV
:   6170

Data del DOGV
:   22-12-2009

Secció del DOGV
:   I. DISPOSICIONS GENERALS

Número del document
:   2009/14710


Data del document
:   18-12-2009

Organisme emissor
:   Conselleria d'Indústria, Comerç i Innovació

Tipus de document
:   Decret

Anàlisi jurídica

 Descriptors 

:   * administració pública
    * quadre administratiu
    * incompatibilitat
    * legislació

DECRET 232/2009, de 18 de desembre, del Consell, pel qual es modifica el Decret 247/1995, de 24 de juliol, del Consell, pel qual es van crear els Registres d'Activitats i de Béns i Drets Patrimonials d'Alts Càrrecs de la Generalitat. [2009/14858]  
Preàmbul  
Per mitjà del Decret 247/1995, de 24 de juliol, del Consell, es van crear els Registres d'Activitats i de Béns Drets Patrimonials d'Alts Càrrecs de la Generalitat.  
La finalitat d'aquests registres és la d'inscriure tant les declaracions d'activitats que exerceixen els alts càrrecs per si o per mitjà de substitució o apoderament, com aquelles comprensives de la totalitat dels seus béns, drets i obligacions de caràcter patrimonial.  
Si bé el Registre de Béns i Drets Patrimonials d'Alts Càrrecs de la Generalitat es configura com un registre de caràcter reservat i amb limitacions per a accedir al seu contingut, s'entén adequat, amb l'objecte de reforçar el control sobre els interessos patrimonials que puga tindre un alt càrrec, la publicació en el Diari Oficial de la Comunitat Valenciana del contingut de determinades dades de les declaracions de béns i drets patrimonials presentades.  
Als efectes esmentats, resulta necessari modificar la redacció de l'article 4 del Decret 247/1995, de 24 de juliol, del Consell, donant-li una nova redacció a fi de permetre l'actuació indicada i, al mateix temps, aprovar un model de declaració que s'acompanya com a annex a aquest decret, en la qual s'ompliran aquelles dades que, sense menyscabar el dret a la privacitat i seguretat dels seus titulars, s'estimen necessaris per a aconseguir l'objectiu indicat.  
D'altra banda, i a fi que l'objectiu que es persegueix per mitjà d'esta norma tinga un major abast, s'aprofita esta ocasió per a perfilar les persones que estan obligades a presentar les declaracions abans mencionades. En aqueix sentit, es modifica l'article 3 del decret citat, donant cabuda a un nombre més gran de persones que es consideren alts càrrecs als efectes esmentats, i adequant la denominació d'alguns d'ells al que estableix la Llei del Consell.  
En virtut d'això, d'acord amb el que estableixen els articles 18.f i 28.c de la Llei del Consell, a proposta del conseller d'Indústria, Comerç i Innovació i amb la deliberació prèvia del Consell, en la reunió del dia 18 de desembre de 2009,  
DECRETE  
Article únic. Modificació del Decret 247/1995, de 24 de juliol, del Consell, pel qual es van crear els Registres d'Activitats i de Béns i Drets Patrimonials d'Alts Càrrecs de la Generalitat  
Es modifiquen els articles 3 i 4 del Decret 247/1995, de 24 de juliol, del Consell, pel qual es van crear els Registres d'Activitats i de Béns i Drets Patrimonials d'Alts Càrrecs de la Generalitat, que queda redactat en els termes que es detallen en l'annex d'aquest decret.  
DISPOSICIONS ADDICIONALS  
Primera. Publicació inicial de declaracions  
En el termini de quatre mesos, comptadors des de l'endemà de l'entrada en vigor d'aquest decret, es procedirà a la publicació en el Diari Oficial de la Comunitat Valenciana de la declaració a què fa referència l'apartat 3 de l'article 4 del Decret 247/1995, de 24 de juliol, del Consell, pel qual es van crear els Registres d'Activitats i de Béns i Drets Patrimonials d'Alts Càrrecs de la Generalitat, en la redacció que en dóna aquest decret.  
Als efectes esmentats, els alts càrrecs obligats a presentar-la, hauran de trametre, en el termini de tres mesos des de l'entrada en vigor d'este decret, el model de declaració que s'arreplega en l'annex davant del Registre de Béns i Drets Patrimonials d'Alts Càrrecs de la Generalitat.  
Segona. Aprovació de models  
Els models de declaracions d'activitats i de béns i drets patrimonials a què es refereix l'article 2 del Decret 247/1995, de 24 de juliol, del Consell, pel qual es van crear els Registres d'Activitats i de Béns i Drets Patrimonials d'Alts Càrrecs de la Generalitat, s'aprovaran, i, si és el cas, modificaran per acord del Consell.  
DISPOSICIONS FINALS  
Primera. Habilitació  
Es faculta el conseller d'Indústria, Comerç i Innovació per a dictar les normes de desenvolupament i execució del que disposa aquest decret.  
Segona. Entrada en vigor  
Aquest decret entrarà en vigor l'endemà de la publicació corresponent en el Diari Oficial de la Comunitat Valenciana.  
València, 18 de desembre de 2009  
El president de la Generalitat,  
FRANCISCO CAMPS ORTIZ  
El conseller d'Indústria, Comerç i Innovació,  
VICENTE RAMBLA MOMPLET  
ANNEX  
Modificació dels articles 3 i 4 del Decret 247/1995, de 24 de juliol, del Consell, pel qual es van crear els Registres d'Activitats i de Béns i Drets Patrimonials d'Alts Càrrecs de la Generalitat  
Article 3  
Als efectes previstos en aquest decret, es consideren alts càrrecs els següents:  
a) Els membres del Consell.  
b) Les persones titulars de les secretaries autonòmiques, subsecretaries, direccions generals i la resta d'alts càrrecs que ostenten el rang de director general de la Presidència de la Generalitat i de les conselleries en què s'estructura l'administració pública de la Generalitat.  
c) Les presidentes o els presidents, directores o directors generals, gerents i titulars d'altres llocs de treball o càrrecs assimilats, en organismes autònoms o entitats de dret públic dependents de la Generalitat.  
d) Les presidentes o presidents, conselleres delegades o consellers delegats de societats mercantils en què el capital siga majoritàriament de titularitat de la Generalitat, ja siguen nomenats pel Consell o pels propis òrgans de govern d'aquelles societats.  
e) Les directores o els directors generals, gerents o llocs assimilats de fundacions del sector públic de la Generalitat, sempre que perceben retribucions per l'exercici dels llocs esmentats.  
f) Així mateix, els titulars de qualsevol altre lloc, siga quina siga la seua denominació, el nomenament de la qual s'efectue pel Consell.  
Article 4  
1. El Registre d'Activitats d'Alts Càrrecs tindrà caràcter públic, i es regirà pel que disposa la Llei Orgànica 15/1999, de 13 de desembre, de Protecció de Dades de Caràcter Personal, i en l'article 37 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en les disposicions reglamentàries dictades en desplegament de les lleis esmentades.  
2. El Registre de Béns i Drets Patrimonials d'Alts Càrrecs té caràcter reservat i, com a tal, tan sols hi podran accedir:  
a) Les Corts, de conformitat amb el que a aquest efecte dispose el reglament de la cambra.  
b) Els òrgans judicials, per a la instrucció o resolució de processos que requerisquen el coneixement de les dades que obren en el registre, de conformitat amb el que disposen les lleis processals.  
c) El Ministeri Fiscal, quan realitze activitats d'investigació en l'exercici de les seues funcions que requerisquen el coneixement de les dades que obren en el registre, d'acord amb el que dispose la legislació processal.  
d) El Defensor del Poble i el Síndic de Greuges, en els termes que preveuen les lleis de creació corresponents.  
3. El contingut de les declaracions de béns i drets patrimonials dels alts càrrecs es publicaran en el Diari Oficial de la Comunitat Valenciana.  
En relació amb els béns patrimonials, la declaració que es publique serà únicament comprensiva de la situació patrimonial d'estos alts càrrecs, i s'ometran aquelles dades referents a la seua localització i salvaguardaran la privacitat i la seguretat dels seus titulars. La declaració esmentada s'omplirà en la forma prevista en l'annex d'aquest decret.  
4. El personal que preste servicis en els registres indicats té el deure permanent i exprés de guardar secret sobre les dades i les informacions de què siga coneixedor per raó d'aqueixa prestació de servicis.  
ANNEX  
Declaració de Béns, Drets i Obligacions Patrimonials per a la seua publicació en el Diari Oficial de la Comunitat Valenciana  
Decret 247/1995, de 24 de juliol, del Consell, pel qual es creguen els Registres d'Activitats i de Béns i Drets Patrimonials d'Alts Càrrecs de la Generalitat (DOCV núm. 2559, 26.07.1995).  
Titular del càrrec  
   
  
   
Càrrec públic origen de la declaració  
Denominació  
  
   
I. Actiu  
1. Béns immobles (suma dels valors cadastrals atenent al percentatge de titularitat)  
2. Valor total d'altres béns (valor atenent al percentatge de titularitat)  
3. Total  
II. Passiu (crèdits, préstecs, deutes, etc.)


Còpia Permalink ELI